[{"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000005", "text": "Ta\u0308navune Vo\u0303ru maakonna aasta isa Kalvi Ko\u0303va on hea eeskuju oma lastele, aga ka inspiratsiooniks kodukoha kogukonnale. Aasta isa konkurssi eest vedanud Kristi Vals u\u0308tles, et ehkki need omadused on olemas ka teistel aunimetuse kandidaadiks olnud isadel, eristus Kalvi eriliselt tu\u0308tre Katri esitatud kirjelduse poolest."}, {"text_idx": "#000006", "text": "Tu\u0308tre so\u0303nul on tema isa lihtsalt nii a\u0308ge! \u201eSeda a\u0308gedust ei hinda ainult mina ja minu vennad, vaid ka meie so\u0303brad, kes teavad, et minu isa on see mees, kelle poole vo\u0303ib alati enda mure vo\u0303i ro\u0303o\u0303muga po\u0308o\u0308rduda. Meie isa on maailma parim isa! Oleme talle o\u0303petatu eest va\u0308ga ta\u0308nulikud!\u201d"}, {"text_idx": "#000007", "text": "Isa Kalvi on oma lastele o\u0303petanud hoolivust, abivalmidust, to\u0308o\u0308kust ja distsipliini, pingutada enda eesma\u0308rkide nimel. Ko\u0303ik kolm last on edukad oma o\u0303pingutes, o\u0303pingute ko\u0303rvalt tegutsevad lapsed vabatahtlikena mitmetes organisatsioonides, olles mitmel korral tunnustatud aukirjadega. Ta on suutnud ko\u0303igis oma lastes a\u0308ratada austuse enda kodukoha Ro\u0303uge ja kohaliku kultuuri vastu. Ta peab ta\u0308htsaks austada meie juuri, va\u0308a\u0308rtustades kogu hingega vo\u0303rokeste kultuuri, keelt ja pa\u0308randit. Tu\u0308tar Katri to\u0303i vahva na\u0308ite, kuidas ta\u0308nu isale on peres o\u0303pitud vo\u0303ro kiilt purssima. \u201cNa\u0308iteks algatas meie isa u\u0308hel hetkel aktsiooni, et laupa\u0308eva o\u0303htul saunas ra\u0308a\u0308gime ainult vo\u0303ro kiilen,\u201d u\u0308tles Katri."}, {"text_idx": "#000008", "text": "Perekonna so\u0303nul on ta u\u0308ks to\u0303eline seltskonnahing. Tema jaoks seltskonnas alati ta\u0308htis naer. Lisaks peavad nad tema supervo\u0303imeks oskust mo\u0303elda suurelt. Perekond on ta\u0308nulik, et hoolimata pidevatest so\u0303itudest Eesti linnade vahet, on ta alati suutnud tagada oma lastele enda kohaloleku. Isana toetab ja va\u0308a\u0308rtustab peret ning kodu. Temas on pere so\u0303nul parajalt eestimaist rahulikkust, samas ka analu\u0308u\u0308sivo\u0303imet ja elukogemust ning tema peale saab alati loota."}, {"text_idx": "#000011", "text": "Aasta isa tiitlit on Vo\u0303ru maakonnas va\u0308lja antud alates 2005. aastast. Eelmisel aastal pa\u0308lvis tiitli nelja lapse isa Mihkel Matsin."}]